In Schwede isch Schwedisch d Amtssproch (syt em 1. Juli 2009 au offiziell)[5]. Dialäkt wo ender vil vom Standardschwedische abwyched sin under anderem Schonisch ("skånska") im Süde und Gotländisch ("gotländska") uf Gotland. Anerkannti Minoritätssproche sind Saami ("samiska") im Norde vom Land, Meänkieli (Tornetalsfinnisch) und Finnisch der finnische Grenze nah, Jiddisch und Romani.